turjo4nis/wikipedia-bn-dump-20250701 huggingface dataset:
ভরণী

ভরণী ভারতীয় জ্যোতির্বিজ্ঞান অনুসারে ২৮টি নক্ষত্রের দ্বিতীয় সদস্যা। ভরণী সৈন্ধান্তিক পরিচিতি । প্রাচীন ঋগ্বেদএর ঋষিরা একে ডাকতেন 'যম , 'সংযম , 'সংবরন বা 'বিবস্বান নামে । আধুনিক জ্যোতির্বিজ্ঞান অনুসারে এই নক্ষত্রের প্রধানা একচল্লিশিনী আর তার সঙ্গিনী পঁয়ত্রিশিনী ও ঊনচল্লিশিনী ।

ঋগ্বেদীয় ঋষিদের ভরণী-চিন্তা 
ঋগ্বেদ-এর ১০ম মন্ডলস্থ ১০ম সূক্তে যমকে ঋষি হিসেবে পাওয়া যায়। এ সূক্তে সহঋষিকা ও সহোদরা যমীর সাথে যম এক-থেকে-বহু মানব/মানবী সৃজনের প্রাথমিক সমস্যা নিয়ে তর্কান্তে সহোদরার সন্তানার্থে সহবাস প্রার্থণা প্রত্যাখ্যান করে। ১০.১৪ সূক্তে যমকে ঋষি ব'লে উল্লেখ করা হলেও প্রধানত সায়ন-এর ব্যাখ্যানুসারী রমেশচন্দ্র দত্ত প্রমুখদের অনুবাদ পাঠে স্পষ্টতই বোঝা যায় যে যম এ সূক্ত-রচয়িতা নয় বরং প্রার্থ্য, অজানা ঋষি জানাচ্ছে যে বিবস্বানপুত্র যমকে হোমদ্রব্য দিয়ে সেব (যেহেতু) সে সৎকর্মীদের (পারলৌকিক) সুখের দেশে নিয়ে যায়, অনেকের পথ পরিষ্কার ক'রে দেয় আর তার কাছেই সকল লোক যায়।

তথ্যসূত্র 

নক্ষত্র
লাগারি হাসান চেলেবি

লাগারি হাসান চেলেবি ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন।

বিবরণ
এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরস্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন।

এছাড়াও এভলিয়া চেলেবি লিখেছেন যে লাগারির ভাই হেজারফেন আহমেদ চেলেবি এক বছর পূর্বে গ্লাইডারে চড়ে আকাশে উড়েছেন।

চলচ্চিত্র
১৯৯৬ সালের ইস্তানবুল কানাতলারিমিন আলতিনদা চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে।

আরও দেখুন
 হেজারফেন আহমেদ চেলেবি

তথ্যসূত্র

উসমানীয় বৈমানিক
বিমানচালনার উদ্ভাবক
বিমানচালনার অগ্রদূত
বিমান নকশাবিদ
১৭শ-শতাব্দীতে মৃত্যু
১৭শ-শতাব্দীর উসমানীয় ব্যক্তিত্ব
জন্মের সাল অজানা
জন্মের স্থান অজানা
মৃত্যুর সাল অজানা
মৃত্যুর স্থান অজানা
১৭শ শতাব্দীতে মৃত্যু
রকেট চালিত আকাশযান
উসমানীয় বিজ্ঞানী
১৭শ শতাব্দীর উসমানীয় সাম্রাজ্যের ব্যক্তি
চারুকলায় স্নাতক

চারুকলায় স্নাতক বা ললিতকলায় স্নাতক (ইংরেজি ভাষায় "ব্যাচেলর অব ফাইন আর্টস" সংক্ষেপে বি.এফ.এ) হচ্ছে দৃশ্যকলা ও পরিবেশন কলার ক্ষেত্রে ৪ বছর মেয়াদী 
উচ্চশিক্ষাক্রম অধ্যয়নের সফল সমাপ্তি নির্দেশক একটি স্নাতক উপাধি, যা সংশ্লিষ্ট কোন উচ্চ শিক্ষাপ্রতিষ্ঠান প্রদান করে থাকে। সাধারণত সঙ্গীত, আবৃত্তি, অভিনয়, নৃত্য,  অঙ্কন, চলচ্চিত্র, আলোকচিত্রকলা, সৃজনশীল রচনা, প্রভৃতি বিষয় এই ক্ষেত্রের অন্তর্ভুক্ত। কিছু কিছু শিক্ষা প্রতিষ্ঠান বোর্ডের আওতায় বিভিন্ন নিয়মানুবর্তিতার মধ্য দিয়ে এ সকল বিষয়ে পাঠ দান করে থাকে। স্থানভেদে শিক্ষাক্রমের মেয়াদ কম-বেশি হতে পারে।

তথ্যসূত্র

বহিঃসংযোগ

শিল্পকলা
স্নাতক উপাধি

পরিবেশন শিল্পকলা শিক্ষা
লিওনা ভিকারিও

লিওনা ভিকারিও দ্য কুইন্টানা (জন্ম: ১০ এপ্রিল, ১৭৮৯ - মৃত্যু: ২৪ আগস্ট, ১৮৪২) মেক্সিকো সিটিতে জন্মগ্রহণকারী মেক্সিকোর স্বাধীনতার যুদ্ধের প্রমিলা সমর্থক ছিলেন। নিজ বাসগৃহ মেক্সিকো সিটিতে অবস্থান করে গোয়েন্দা কার্যক্রম পরিচালনা করতেন। এছাড়াও বিচ্ছিন্নতাবাদী আন্দোলনে অর্থ সরবরাহ করতেন লিওনা ভিকারিও।

ব্যক্তিগত জীবন 

খুব ছোট অবস্থায় বাবা-মাকে হারিয়ে অনাথ হন। এরপর তিনি কাকার সান্নিধ্যে বড় হন। ভিকারিও আন্দ্রেজ কুইন্টানা রু'র সাথে স্বাক্ষাৎ করেন ও স্বাধীনতা আন্দোলনে সহযোগিতা করার সিদ্ধান্ত নেন। তিনি বার্তাবাহকের ভূমিকায় অবতীর্ণ হন, সামরিক কৌশল শেখান, অর্থের যোগান ও চিকিৎসা সামগ্রীসহ সকল ধরনের সহযোগিতা করেন।

১৮১৩ সালে সরকারের বিরুদ্ধে অভ্যুত্থানে অংশগ্রহণের অভিযোগে তাকে গ্রেফতার করা হয়। আত্মগোপন থেকে আটক করার পর তাকে কারাগারে প্রেরণ করা হয় ও তার সকল সহায়-সম্পদ বাজেয়াপ্ত করা হয়। সহকর্মী আন্দ্রেজ কুইন্টানা রু'র সাথে পরিণয় সূত্রে আবদ্ধ হন তিনি। মেক্সিকো সিটির ইন্ডিপেন্স কলামের কাছে তাদের উভয়কে সমাহিত করা হয়েছিল।

সম্মাননা 
তৎকালীন রাষ্ট্রপতি এন্টনিও লোপেজ দ্য সান্তা আন্না বিশেষ কমিশনের আদেশ বলে লিওনা ভিকারিওকে 'পিতৃভূমির মিষ্ট মাতা'রূপে আখ্যায়িত করেন। আগস্ট, ১৮৪২ সালে তার মৃত্যুর একদিন পর মেক্সিকো সিটিতে সমাহিত করা হয়। একমাত্র বেসামরিক মহিলা হিসেবে তাকে রাষ্ট্রীয় মর্যাদায় সমাহিত করা হয়েছিল।

ফেব্রুয়ারি, ২০০০ সালে মেক্সিকোর স্বাধীনতা লাভের দুইশত বছর উদযাপনের সাত মাস পূর্বে মেক্সিকোর লেখক কার্লোস পাসকুয়েল লা ইনসার্জেন্টা নামীয় উপন্যাস প্রকাশ করেন। এতে মিশ্রভাবে ঐতিহাসিক ঘটনাগুলো তুলে ধরা হয়েছে। স্পেনীয় সাম্রাজ্যের বিপক্ষে মেক্সিকোর স্বাধীনতা লাভ ও লিওনা ভিকারিওসহ অন্যান্য ব্যক্তিদের সম্পর্কে অনেকগুলো অজানা কাহিনী এ উপন্যাসে বিবৃত হয়েছে।

মেক্সিকো সিটির ঐতিহাসিক কেন্দ্রস্থল রিপাবলিকা দ্য ব্রাসিল ও রিপাবলিকা দ্য নিকারাগুয়ার প্রান্তে অবস্থিত একটি প্লাজায় লিওনা ভিকারিও'র আবক্ষ মূর্তি রয়েছে।

তথ্যসূত্র

বহিঃসংযোগ 

১৭৮৯-এ জন্ম
১৮৪২-এ মৃত্যু
মেক্সিকো সিটির ব্যক্তিত্ব
১৯শ শতাব্দীতে যুদ্ধকালীন মহিলা
মেক্সিকোর স্বাধীনতা যুদ্ধের ব্যক্তিত্ব
মেক্সিকোর স্বাধীনতা
মেক্সিকোর স্বাধীনতা যুদ্ধের মহিলা
কৃত্তিকা

নীলাম্বরী কৃত্তিকা (Pleiades)  গুচ্ছনক্ষত্র । আন্তর্জাতিকভাবে এর পরিচিতি Pleiades নামে। ঋগ্বেদের ঋষিরা চিনতেন অগ্নি (দিক) বলে আর সিদ্ধান্তজ্যোতিষ-এ এটি কৃত্তিকা নামে পরিচিত। নক্ষত্রটি সপ্তর্ষিদের পত্নী হিসেবেও পরিচিত।

আকাশে অবস্থান 
এ নক্ষত্রের এক-চতুর্থাংশ মেষ রাশিতে আর বাকি তিনভাগ বৃষ রাশিতে অবস্থিত। কার্ত্তিক মাসের প্রায় ২৭তম দিন থেকে অগ্রহায়ণের প্রায় ১০ম দিন পর্যন্ত এ নীলাম্বরীগুচ্ছ নক্ষত্র-বিভাগের পরিপ্রেক্ষিতে পৃথিবীর ক্রান্তি ।

ঋগ্বেদীয় ঋষিদের কৃত্তিকা-চিন্তা 

পুরো ঋগ্বেদ জুড়েই ছড়িয়ে রয়েছে অগ্নি নামধারী কৃত্তিকার প্রতি অজস্র প্রার্থনা । ঋগ্বেদীয় ঋষিরা পৃথিবীতে সুলভ অগ্নিকেন্দ্রিক যজ্ঞে ক্রমশ সীমাবদ্ধ হয়ে উঠলেও অনেক ঋষির ঋকে অগ্নি নামধারী নক্ষত্র কৃত্তিকাকে চেনা যায় । 
 পৃথিবী থেকে খালিচোখে অগ্নিকুণ্ডলীর মত দেখায় তাই ঋষিদের মননে এ অগ্নি বহু নামে অভিহিত । যেমনঃ জীবনশক্তি বিদিত/জ্ঞাত ব'লে মনে হতো তাই এর নাম জাতবেদা , যজ্ঞাহুতি ভক্ষক অগ্নির নাম হুতাশন , যজ্ঞের হবি বাহক বলে বহ্নি , জীবদেহের উত্তাপরূপী অগ্নির নাম তনুনপাৎ , প্রত্যক্ষ অগ্নি নরাশংস (মানব প্রশংসিত) , বনের আগুন দাবানল , বিদ্যুতাগ্নি শম্পাৎ , সমুদ্র-বারিতে প্রজ্বলিত অগ্নি বারবানল বা বড়বা , বনস্পতির দহন শমী , ক্রোধাগ্নির নাম জমদগ্নি , ভানু তথা সূর্যরশ্মির নাম চিত্রভানু । ঋষিরা এর উত্তাপের নাম দিয়েছিল ঊর্জস্বন্ত , এর দীপ্তিকে বলতো ভা , তেজ , তপ ইত্যাদি ।

ঋগ্বেদের প্রাচীন ঋষি বসিষ্ঠ ৭.১৭.১ ঋকে কৃত্তিকাকে অগ্নি সম্বোধন ক'রে বলেছেন , "হে সমিধ-সমন্বিত অগ্নি ! সুষমা বিস্তার করো , ময়ূরশিখার ন্যায় পৃথিবীর ঊর্ধ্বে বিস্তীর্ণ হও" ।

তথ্যসূত্র 

নক্ষত্র
ভারতীয় পারমাণবিক শক্তি নিগম

{{Infobox company
| name             =ভারতীয় পারমাণবিক শক্তি নিগম Nuclear Power Corporation of India
| logo             = 
| caption          = 
| type             = ভারত সরকার অধিকৃত উদ্যোগ
| traded_as        = 
| fate             = 
| predecessor      = 
| successor        = 
| foundation       = সেপ্টেম্বর ১৯৯৭<ref name="npcil1">'''http://www.npcil.nic.in/main/AboutUs.aspx </ref>
| location       = ১৬ম তল, সেন্টার  – ১, বিশ্ব বাণিজ্য কেন্দ্র, কাফ্ প্যরড, কোলাবা,
| founder          = 
| defunct          = 
| location_city    = মুম্বাই, মহারাষ্ট্র
| location_country = ভারত
| locations        = 
| area_served      = 
| key_people       = কে.সি. পুরোহিত সিএমডি
| industry         = শক্তি
| products         = পরমাণু শক্তি এবং বিদ্যুৎ উৎপাদন ও বন্টন
| services         = 
| revenue          = 
| operating_income =  (২০১২–২০১৩)
| net_income       =  (২০১২–২০১৩)
| assets           = 
| equity           =  (২০০৮–২০০৮)
| owner            = 
| num_employees    = 
| parent           = পারমাণবিক শক্তি বিভাগ, ভারত সরকার
| divisions        = 
| subsid           = 
| homepage         = 
| footnotes        = 
| intl             = 
}}ভারতীয় পারমাণবিক শক্তি নিগম সংক্ষেপ্তে (NPCIL) হচ্ছে মহারাষ্ট্রেরর, মুম্বাই ভিত্তিক ভারতের, একটি সরকার অধীনস্থ নিগম। এটি সম্পূর্ণভাবে কেন্দ্র সরকারের আওতাধীন; যার কাজ মূলত পরমাণু শক্তি থেকে বিদ্যুৎ উৎপাদন করা এবং তা বণ্টন করা। ভাপাশন''' (NPCIL) ভারত সরকারের আণবিক শক্তি বিভাগ কর্তৃক পরিচালিত ও প্রশাসিত

ভাপাশন ১৯৮৭ সালের সেপ্টেম্বরে বণিক-সমিতি আইন, ১৯৫৬ অনুসারে গঠিত হয়। সমস্ত পারমাণবিক শক্তি কারখানা পরিচালক কোম্পানিগুলি আইএসও-১৪০০০ দ্বারা প্রমাণিত/স্বীকৃত।

ভাপাশন ২০০৩ সালের অক্টবর পর্যন্ত, ভারতীয় নাভিকীয়া বিদ্যুৎ নিগম (BHAVINI)-এর নির্মাণ ও ভারতের বাণিজ্যিক পারমাণবিক শক্তি  কারখানার পরিচালনার জন্য দায়ী ছিল। ১০ অগাস্ট ২০১২ অনুযায়ী নিগম পরিচালিত সাত জায়গাতে মোট ২১টি পারমাণবিক চুল্লী আছে; যাদের মোট উৎপাদন ক্ষমতা ৫৭৮০ মেগাওয়াট।

পারমাণবিক কারখানা

সক্রিয়

নির্মীয়মাণ

প্রস্তাবিত

তথ্যসূত্র

আরও দেখুন 
ভারতে পরমাণু শক্তি
ভারতের শক্তি নীতি
ভারতের বিদ্যুৎ কেন্দ্রসমূহের তালিকা

বহিঃসংযোগ

ভারতের সরকারি প্রতিষ্ঠান
১৯৯৭-এ প্রতিষ্ঠিত সংগঠন
মুম্বই ভিত্তিক কোম্পানি
১৯৮৭-এ প্রতিষ্ঠিত ভারতীয় কোম্পানি
ভারতের সরকারি মালিকানাধীন কোম্পানি
কৌশিক গঙ্গোপাধ্যায়

কৌশিক গঙ্গোপাধ্যায় একজন ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০০৪ সালে ওয়ারিশ নামের একটি চলচ্চিত্র পরিলাচনার মধ্য দিয়ে বাংলা চলচ্চিত্রের জগতে প্রবেশ করেন। তার শ্রেষ্ঠ সিনেমাগুলো হল বিসর্জন, বিজয়া, ছোটদের ছবি, নগরকীর্তন ইত্যাদি।

জন্ম ও শিক্ষাজীবন
কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়।

বিয়ে
কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি।

চলচ্চিত্রের তালিকা

পরিচালক হিসেবে

তথ্যসূত্র

বহিঃসংযোগ
 

বাঙালি চলচ্চিত্র পরিচালক
ভারতীয় পুরুষ চিত্রনাট্যকার
জীবিত ব্যক্তি
১৯৬৮-এ জন্ম
কলাকার পুরস্কার বিজয়ী
ভারতীয় চলচ্চিত্র পরিচালক
কলকাতার চলচ্চিত্র পরিচালক
কলকাতার অভিনেতা
পশ্চিমবঙ্গের অভিনেতা
২১শ শতাব্দীর ভারতীয় চলচ্চিত্র পরিচালক
যাদবপুর বিশ্ববিদ্যালয়ের প্রাক্তন শিক্ষার্থী
রামকৃষ্ণ মিশন বিদ্যালয়ের প্রাক্তনী
অগ্নিস্নান (চলচ্চিত্ৰ)

অগ্নিস্নান () হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার অন্তরীপ নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে।

কাহিনী 
ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়।

অভিনয়ে 
 ইন্দ্র বণিয়া
 কাশ্মীরী শইকীয়া বরুয়া
 চেতনা দাস
 অশোক ডেকা
 মলয়া গোস্বামী
 অর্জুন গুহ ঠাকুরীয়া
 অরুণ নাথ
 বিজু ফুকন
 সঞ্জীব হাজারিকা

কলা-কুশলী 
 প্রযোজনা/পরিচালনা/কাহিনী/চিত্রনাট্য/সংলাপ- ভবেন্দ্রনাথ শইকীয়া
 সহ-পরিচালনা- সঞ্জীব হাজারিকা, গৌতম বরা
 সঙ্গীত- তরুণ গোস্বামী
 চিত্রগ্রহণ- কমল নায়ক
 সম্পাদনা- নিকুঞ্জ ভট্টাচার্য

সম্মান 
 রাষ্ট্রীয় চলচ্চিত্র পুরস্কার, শ্রেষ্ঠ চিত্রনাট্য, ভবেন্দ্রনাথ শইকীয়া, ১৯৮৫
 রাষ্ট্রীয় চলচ্চিত্র পুরস্কার, রজত কমল, আঞ্চলিক ভাষার শ্রেষ্ঠ চলচ্চিত্র (অসমীয়া ভাষা), ১৯৮৫
 'ভারতীয় পেনোরামাতে নির্বাচিত ।
 ফ্রান্সএর নেণ্টিস চলচ্চিত্র মহোৎসবের জন্য নির্বাচিত।
 উত্তর কোরিয়ার প্যংয়াং চলচ্চিত্র মহোৎসবের জন্য নির্বাচিত।
 বাংলাদেশএর ঢাকা চলচ্চিত্র মহোৎসবে নির্বাচিত ।
 আলজেরিয়ার স্বাধীনতা রূপালী জয়ন্তী মহোৎসবের জন্য নির্বাচিত।

তথ্যসূত্র

বহিঃসংযোগ 
 BFIর ওয়েবসাইটে চলচ্চিত্রের প্রোফাইল
 আই এম ডি তে অগ্নিস্নান

অসমীয়া ভাষার চলচ্চিত্র
১৯৮৫-এর চলচ্চিত্র
১৯৮০-এর দশকের অসমীয়া ভাষার চলচ্চিত্র
আসামের পটভূমিতে চলচ্চিত্র
অহেতুক (চলচ্চিত্র)

অহেতুক () হল ২০১৫ সালের ২ জানুয়ারী মুক্তিলাভ করা একটি অসমীয়া চলচ্চিত্র। রাজ বাণী প্রোডাক্‌সনের বেনারে রাজকুমার জৈনের প্রযোজনা করা এই চলচ্চিত্রটির পরিচালনা কাহিনী, চিত্রনাট্য আর সংলাপ বাণী দাসএর। এক গোপন অনুসন্ধানে দুজন সাংবাদিকের সম্মুখীন হওয়া পরিস্থিতির কাহিনীতে নির্মিত চলচ্চিত্রটিতে মুখ্য চরিত্রে অভিনয় করেন গুঞ্জন ভরদ্বাজ আর অমৃতা গগৈ। সঙ্গীত পরিচালনা পরাণ বরকটকীর। চলচ্চিত্রটির শুটিং, প্রি-প্রোডাক্‌সন আর পোস্ট-প্রোডাক্‌সনের সব কাজ অসমে করা হয়।

কাহিনী 
দুজন সাংবাদিক নিজেদের জীবন বিপদাপন্ন করে একটা ঘটনার আসল রহস্য জানার জন্য অনুসন্ধান করে। অবশেষে সেই লোক দুজন বুঝতে পারে যে ,কোনো লোক নিজ স্বার্থ সিদ্ধি করার জন্য তাদের দুজনকে ব্যবহার করেছিল।

অভিনয়ে 

 গুঞ্জন ভরদ্বাজ
 অমৃতা গগৈ
 তপন দাস
 অশ্বিনী ভূঁঞা
 রাজীব ক্র'
 মনোজ গগৈ
 মহেন্দ্র দাস
 দেবাশিস
 হিল্লোল কুমার পাঠক
 তৃষ্ণা কুর্মী
 সপোনটি বরদলৈ
 ছায়ান চক্রবর্তী
 উৎপল বরদলৈ
 জুবিন গার্গ (অতিথি শিল্পী)
 প্রস্তুতি পরাশর (আইটেম সঙ্গীত)

কলা-কুশলী 
 প্রযোজনা- রাজকুমার জৈন
 পরিচালনা/কাহিনী/চিত্রনাট্য/সংলাপ- বাণী দাস
 কার্যবাহী পরিচালনা - মানস দাস
 চিত্রগ্রহণ- নাহিদ আহমেদ
 সঙ্গীত পরিচালনা- পরাণ বরকটকী
 চিত্রগ্রহণকারী - রক্তিম
 সম্পাদনা- সঞ্জীব বরঠাকুর
 ভি এফ এক্স- সুমন চৌধুরী, প্রিয়ম চক্রবর্তী, উৎপল তালুকদার

সঙ্গীত 

চলচ্চিত্রটির সঙ্গীত পরিচালনা পরাণ বরকটকীর (জোজো)। গানের কথা ইবসন লাল বরুয়া, রাজদ্বীপ আর বাণী দাসের। শ্রব্য এলবামটিতে মোট ৬টা গান আছে।

তথ্যসূত্র

বহিঃসংযোগ 
 ইউটিউবত চলচ্চিত্রখনর ট্রেইলার
 চলচ্চিত্রের ওয়েবসাইট
 চলচ্চিত্রের ফেসবুক পে'জ
 গানা ডট কমত অহেতুকর গান
 টাইম্‌স মিউজিকের ওয়েবসাইটে অহেতুক এলবাম 

অসমীয়া ভাষার চলচ্চিত্র
২০১০-এর দশকের অসমীয়া ভাষার চলচ্চিত্র
২০১৫-এর চলচ্চিত্র
আসামের পটভূমিতে চলচ্চিত্র
অলিম্পিকে হন্ডুরাস

হন্ডুরাস প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর হন্ডুরাস নয়টি গ্রীষ্মকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে ১৯৯২ সালে অভিষেক হলেও পরবর্তী কোন আসরে অংশগ্রহণ করেনি। হন্ডুরাসের ক্রীড়াবিদগণ কোন পদক জিততে পারেনি।

হন্ডুরাসের জাতীয় অলিম্পিক কমিটি ১৯৫৬ সালে গঠিত হয় এবং একই বছর আন্তর্জাতিক অলিম্পিক কমিটি আইওসির স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী

বহিঃসংযোগ
মার্তা কলভিন

মার্তা কলভিন আন্দ্রাদে (; জন্ম: ২২ ডিসেম্বর, ১৯০৭ - মৃত্যু: ২৭ অক্টোবর, ১৯৯৫) চিলান এলাকায় জন্মগ্রহণকারী চিলির বিখ্যাত প্রমিলা ভাস্কর ছিলেন। আইরিশ বংশোদ্ভূত পিতা জেমস কলভিন ও পর্তুগীজ বংশোদ্ভূত মাতা এলসিরা আন্দ্রাদের কন্যা তিনি।

প্রারম্ভিক জীবন 
চিলিতে অবস্থানকালে ভাস্কর্যবিদ্যা শিখতে শুরু করেন। সেখানে তিনি বিবাহবন্ধনে আবদ্ধ হন ও সংসার গড়েন। ১৯৩৯ সালের প্রলয়ঙ্করী ভূমিকম্প পরবর্তীকালে মার্তা কলভিন চিলির সান্তিয়াগোতে বসবাস করতেন। চিলি বিশ্ববিদ্যালয়ের বেলে আর্টস স্কুলে অধ্যয়ন করেন।

কর্মজীবন 
ইউনিভার্সাইড দ্য চিলি'র স্কুল অব আর্টসে অধ্যাপনা করেন। ১৯৪৩ সালে নিজ শিক্ষাগুরু জুলিও এ. ভাজকুয়েজ ও লরেঞ্জো ডোমিঙ্গুয়েজ কর্তৃক পরিচালিত ভাসকুয়েজ ফ্যাক্টরিতে ইন্সট্রাক্টর হিসেবে কাজ করতে শুরু করেন। ঐ ভাস্কর্যের কর্মশালায় তাকে সহযোগী অধ্যাপক হিসেবে মনোনীত করা হয়। এরপর ১৯৫০ সালে আনুষ্ঠানিকভাবে অধ্যাপকের দায়িত্বভার অর্পণ করা হয়।

প্যারিস গমন 
১৯৪৮ সালে ফ্রান্সের প্যারিসে অবস্থিত গ্রান্দে চমিয়েরে একাডেমিতে ভাস্কর অসিন জাদকাইন ও হেনরি লরেন্সকে নিয়ে পড়াশোনা করেন। ১৯৫১ সালে ইংল্যান্ডের লন্ডন বিশ্ববিদ্যালয়ের স্লেড স্কুলে অধ্যয়নের জন্য ব্রিটিশ কাউন্সিলের অনুমোদন লাভ করেন।

প্যারিসে তিনি পরবর্তী ত্রিশ বছরেরও অধিককাল কাজ, পড়াশোনা নিয়ে ব্যস্ত থাকেন। সেখানে অবস্থানকালে বৈশ্বিকভাবে সুনাম কুড়ান। ১৯৭০ সালে স্বীয় কাজের স্বীকৃতিস্বরূপ তিনি ন্যাশনাল আর্ট প্রাইজ লাভ করেন। ২৭ অক্টোবর, ১৯৯৫ তারিখে নিজ জন্মভূমি চিলির সান্তিয়াগোতে তার দেহাবসান ঘটে।

সৃষ্টিকর্মসমূহ

এস্তাবন
হরাইজন্তে আনদিনো
এসকালতুরা দ্য লাদ্রিলস
মাদ্রে তাইয়েরা
সিগনো সোলার
আকু আকু
মানুতারা
অজস দ্য লা তাইয়েরা

তথ্যসূত্র

বহিঃসংযোগ 
  https://web.archive.org/web/20160303173503/http://www.portaldearte.cl/autores/colvin.htm
  http://www.memoriachilena.cl/archivos2/pdfs/MC0015818.pdf "Premio Nacional de Arte"

চিলীয় শিল্পকলাবিদ
১৯০৭-এ জন্ম
১৯৯৫-এ মৃত্যু
চিলানের ব্যক্তিত্ব
আইরিশ বংশোদ্ভূত চিলীয়
পর্তুগীজ বংশোদ্ভূত চিলীয়
চিলীয় ভাস্কর
চিলীয় মহিলা শিল্পকলাবিদ
চিলীয় মহিলা ভাস্কর
ফ্রান্সে দেশত্যাগী চিলীয়
২০শ শতাব্দীর ভাস্কর
২০শ শতাব্দীর মহিলা শিল্পকলাবিদ
মারিয়া তেরেসা রুইজ

মারিয়া তেরেসা রুইজ (; জন্ম: ২৪ সেপ্টেম্বর, ১৯৪৬) সান্তিয়াগো দ্য চিলিতে জন্মগ্রহণকারী বিখ্যাত চিলীয় প্রমিলা জ্যোতির্বিদ। প্রথম মহিলা হিসেবে জাতীয় বিজ্ঞান পুরস্কার লাভ করেন।

কর্মজীবন 
প্রথম চিলীয় মহিলা হিসেবে চিলি বিশ্ববিদ্যালয় থেকে সফলভাবে জ্যোতির্বিদ্যা অধ্যয়ন সমাপণ করেন। এরপূর্বে প্রিন্সটন বিশ্ববিদ্যালয়ে অধ্যয়ন করেন ও জ্যোতিপদার্থবিদ্যায় স্নাতকোত্তর ডিগ্রী অর্জন করেন।

গাগেনহেইম ফেলোশিপ অর্জনের পূর্বে ইতালির ত্রিয়েস্তে, মেক্সিকো ও নিউইয়র্কে গবেষণা কর্মে নিযুক্ত ছিলেন। চিলির লা সিলা পর্যবেক্ষণ কেন্দ্র থেকে ১৯৮৭ সালে ব্রাউন ডোয়ার্ফ কেলু-১ আবিষ্কার করেন তিনি। ১৯৭০-এর দশক থেকে এটি আবিষ্কারের জন্য কাজ করতে থাকেন ও ১-এম এসো সিমিট ক্যামেরায় তা ধরা পড়ে।

সম্মাননা 
১৯৯৬ সালে বিজ্ঞানে প্রেসিডেনশিয়াল চেয়ার, চিলি বিশ্ববিদ্যালয় থেকে চ্যান্সেলর পদক; ১৯৯৭ সালে জাতীয় বিজ্ঞান পুরস্কার, ১৯৯৮ সালে চিলি বিশ্ববিদ্যালয় থেকে চ্যান্সেলর পদক, বিজ্ঞান একাডেমির ফেলো ও ২০০০ সালে লাবারকা মেরিট পুরস্কার লাভ করেন।

রচিত গ্রন্থ 
 ২০১৩, ফ্রম চিলি, এ স্টারি স্কাই ()

তথ্যসূত্র

বহিঃসংযোগ 

Mini Biografía de María Teresa Ruiz 
Entrevista a María Teresa Ruiz
María Teresa Ruiz González, Universidad de Chile

চিলীয় জ্যোতির্বিদ
১৯৪৬-এ জন্ম
জীবিত ব্যক্তি
সান্তিয়াগোর ব্যক্তি
গুগেনহাইম গবেষণা বৃত্তিধারী
মহিলা জ্যোতির্বিদ
চিলি বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
বিবিসি ১০০ নারী
নারী জ্যোতির্বিজ্ঞানী
২১শ শতাব্দীর নারী বিজ্ঞানী
বিশ্ব বাণিজ্য কেন্দ্র, মুম্বই

মুম্বই বিশ্ব বাণিজ্য কেন্দ্র মহারাষ্ট্রের রাজধানী তথা ভারতের বাণিজ্যিক রাজধানী মুম্বইতে অবস্থিত বিশ্বমানের বাণিজ্যিক কেন্দ্র। এর নির্মাণকার্য ১৯৭০ সালে সমাপ্ত হয়। এই বিল্ডিংটি দুটি টাওয়ার নিয়ে গঠিত যথা M Visvesaraya Industrial Research and Development Centre (MVIRDC) এবং আইডিবিআই (IDBI) টাওয়ার। এই বিল্ডিংটির উচ্চতা ১৫৬ মি. যা ২০১০ সালের আগে দ্যা ইম্পেরিয়াল টাওয়ার্সের (২৫২ মি.) নির্মাণকার্য শেষ না হওয়া পর্যন্ত দক্ষিণ এশিয়ার উচ্চতম বিল্ডিং ছিল।

১৯৯৮ সালে বৃহত্তর মুম্বই বিদ্যুৎ বণ্টন ও পরিবহন (BEST), সান্তাক্রুজ বিমানবন্দর থেকে বিশ্ব বাণিজ্য কেন্দ্র পর্যন্ত বাতানুকূলিত বাস পরিষেবা প্রদান শুরু করে।

অবস্থান

তথ্যসূত্র 

মুম্বইয়ের গগনচুম্বী দাপ্তরিক ভবন
মুম্বইয়ের ভবন ও স্থাপনা
ওয়ার্ল্ড ট্রেড সেন্টারসমূহ
ভারতে বিপণন
মারিয়া (উপন্যাস)

মারিয়া () কলম্বীয় লেখক জর্জ আইজ্যাকস প্রণীত আবেগঘন উপন্যাস। ১৮৬৪ থেকে ১৮৬৭ সময়কালে তিনি এ উপন্যাসটি রচনা করে গেছেন। স্প্যানীয় আবেগধর্মী আন্দোলনকে ঘিরে এর প্রেক্ষাপট রচিত হয়েছে। ১৯২০ থেকে ১৯৩০-এর দশক পর্যন্ত লাতিন আমেরিকার পাঠকমহলে এটি ব্যাপক সাড়া জাগিয়েছিল।

মূল্যায়ন 
আইজ্যাকসের একমাত্র উপন্যাস এটি । তা স্বত্ত্বেও মারিয়াকে উনবিংশ শতকে স্পেনীয় আমেরিকান সাহিত্যে সর্বাপেক্ষা গুরুত্বপূর্ণ সাহিত্য-কর্ম হিসেবে বিবেচনা করা হয়ে থাকে। আলফান্সো এম এসকুদেরো একে সর্বাপেক্ষা সেরা স্পেনীয় ভাষায় লিখিত আবেগঘন উপন্যাস হিসেবে চিত্রিত করেছেন। উপন্যাসের লেখার ধরনের সাথে চাতিওব্রায়ান্ডের আতালা উপন্যাসের তুলনা করা চলে। প্রেক্ষাপটের বিস্তৃত বিবরণ ও গদ্যের সুচারু প্রয়োগ এ উপন্যাসের উল্লেখযোগ্য বিষয়।

উপন্যাসে বেশ কয়েকজনের আত্মজীবনী তুলে ধরা হয়েছে। নিজ গ্রাম ভ্যাল দেল ককা থেকে প্রধান দুই চরিত্র কিংবা এফরেইনের বোগোতায় প্রত্যাবর্তন তার লেখায় চলে এসেছে। দাবী করা হয় যে, মারিয়া নিজেই কমপক্ষে একটি অংশে লেখকের কাকাতো বোন ছিলেন। আইজ্যাকসের পরিবারের এল পারাইসোকে উপন্যাসের সর্বত্র গুরুত্বপূর্ণ স্থান হিসেবে রাখা হয়েছে যা বর্তমানে যাদুঘর হিসেবে সংরক্ষিত ।

সংক্ষিপ্ত বিবরণ 
ভ্যাল ডেল ককা গ্রামের মারিয়া ও তার কাকাতো ভাই এফরেইনের মধ্যকার গভীর ভালোবাসা উপন্যাসে রয়েছে। মাঝখানে দুই কিশোর-কিশোরী চরিত্রের ভালোবাসায় পতিত হওয়ার বিষয় রয়েছে কিন্তু বাস্তবতা তাদের ভালোবাসায় অন্তরক হিসেবে কাজ করে। প্রথম বাঁধা হিসেবে রয়েছে কলম্বিয়ার রাজধানী বোগোতা থেকে ছয় বছর মাধ্যমিক শিক্ষা সমাপণ শেষে এফরেইনের প্রত্যাবর্তন। ভ্যাল ডেল ককায় তারা দুজন একত্রে বসবাস করতে সক্ষম হয়। কিন্তু মাত্র তিন মাস পরই এফরেইনকে জোরপূর্বক চিকিৎসাশাস্ত্রে অধ্যয়নের জন্য লন্ডন পাঠিয়ে দেয়া হয়। দুই বছর পর এফরেইন কলম্বিয়ায় ফিরে এসে মারিয়াকে অসুস্থ অবস্থায় মৃত্যুর কোলে ঢলে পড়তে দেখতে পায়। ভগ্ন হৃদয় নিয়ে চিরতরে ককা ত্যাগ করার সিদ্ধান্ত নেয় এফরেইন। এবার সে ঠিক করতে পারে না তার গন্তব্য কোথায়!

তথ্যসূত্র

বহিঃসংযোগ 
 El Paraíso Museum photo gallery 
 Online text in Feedbooks 

কলম্বীয় উপন্যাস
কলম্বিয়ায় উপন্যাসের প্রেক্ষাপট
১৮৬৭-এর উপন্যাস
নীরজা ভনোট

নীরজা ভানোট (হিন্দি: नीरजा भनोत; ৭ সেপ্টেম্বর ১৯৬৩ – ৫ সেপ্টেম্বর ১৯৮৬) ১৯৮৬ সালে প্যান এম ফ্লাইট ৭৩ বিমানটি ছিনতাই হওয়া বিমানের যাত্রীদের বাঁচাতে গিয়ে সন্ত্রাসীদের হাতে খুন হন। মাত্র ২৩ বছর বয়সেই নীরজা ৩৬০ জন মানুষের প্রাণ বাঁচিয়েছিলেন। নীরজা ভানোট কে ভারত, পাকিস্তান ও যুক্তরাষ্ট্রে সর্বোচ্চ বেসামরিক সম্মাননায় ভূষিত করা হয়েছে।

প্রাথমিক জীবন
১৯৬৩ সালে ভারতের চন্ডীগড়ে জন্ম নীরজা ভানোটের। সেখান থেকেই মাধ্যমিক পর্যন্ত পড়াশোনা করে পরিবারের সঙ্গে মুম্বাইয়ে চলে আসেন তিনি। মুম্বাইয়ের সেইন্ট জেভিয়ার্স থেকেই গ্র্যাজুয়েশন করেন।

কর্মজীবন
১৯৮৫ সালে মাত্র ২২ বছর বয়সে মা-বাবার পছন্দের পাত্রের সঙ্গে বিয়ে করে মধ্যপ্রাচ্যে চলে যান নীরজা। কিন্তু বিয়ের পর থেকে ক্রমাগত পণের জন্য চাপ দেওয়ায় এক সময় স্বামীকে ছেড়ে দেশে ফিরে আসেন নীরজা। এরপর পত্রিকায় বিজ্ঞাপন দেখে 'প্যান অ্যাম' সংস্থায় এয়ার হোস্টেস বা বিমানবালা হওয়ার জন্য আবেদন করেন। কাজটি পেয়েও যান তিনি।

ছিনতাই
১৯৮৬ সালের মুম্বাই থেকে করাচি হয়ে নিউ ইয়র্কের পথে যাত্রা করা প্যান অ্যাম সেভেনটি থ্রি বিমানটি জিম্মি করে সন্ত্রাসীরা। তাদের উদ্দেশ্য ছিল, বিমানটি সাইপ্রাসে উড়িয়ে নিয়ে যাবে, আর সেখানে যাত্রীদের অপহরণ করে নিজেদের দলীয় কিছু সন্ত্রাসীকে জেল থেকে মুক্ত করাবে। নিরাপত্তাকর্মীর ছদ্মবেশে চার জঙ্গি করাচি থেকে বিমানে ওঠে। হাইজ্যাকের ঘটনায় ৩৮০ জন যাত্রীর মধ্যে নীরজাসহ নিহত হয়েছিলেন মোট ২০ জন। বাকি যাত্রীদের রক্ষাকর্তা হয়ে উঠেছিলেন নীরজা, যিনি খুলে দিয়েছিলেন বিমানের জরুরি নির্গমনের পথটি। এর ফলে সন্ত্রাসীরা এলোপাতাড়ি গুলি চালানো শুরু করে এবং শেষ পর্যন্ত যাত্রীরাই হামলে পড়ে এই চার জঙ্গিদের ওপর। তার আগেই নীরজাকে চুল ধরে টেনে নিয়ে তার মাথায় গুলি করে জঙ্গিদের প্রধান।

এই ভয়ঙ্কর সময়ের পুরোটা জুড়েই তিনি শান্ত আর কর্মক্ষম ছিলেন। তিনিই সবার আগে হাইজ্যাকের ব্যাপারে সতর্ক করেছিলেন বিমান চালক এবং নির্বাহী কর্মকর্তাদের। এবং তার নির্দেশনা অনুযায়ী সবাই ককপিট থেকে বেরিয়ে যান যেন বিমানটি উড়তে না পারে।

সম্মাননা
সাহসিকতার পুরস্কার হিসেবে সবচেয়ে কম বয়সে ভারত সরকারের কাছ থেকে পেয়েছেন 'অশোক চক্র' পুরস্কার, আমেরিকার সরকার দিয়েছে ফ্লাইট সেফটি ফাউন্ডেশন 'হিরোইজম অ্যাওয়ার্ড'। পুরস্কার এসেছে পাকিস্তান ও কলম্বিয়া সরকারের পক্ষ থেকেও। ২০০৪ সালে অসম সাহসী এই ফ্লাইট অ্যাটেনডেন্টের নামে একটি স্ট্যাম্পও বের করে ভারতীয় ডাকবিভাগ।

তথ্যসূত্র

১৯৬৩-এ জন্ম
১৯৮৬-এ মৃত্যু
মুম্বইয়ের নারী মডেল
চণ্ডীগড়ের নারী মডেল
অশোক চক্র পদকপ্রাপ্ত
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
গণহত্যার শিকার ব্যক্তি
পাঞ্জাবি ব্যক্তি
পাঞ্জাবি হিন্দু
মহারাষ্ট্রের নারী
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
বিমানবালা
বিদেশে খুন হওয়া ভারতীয় ব্যক্তি
তরুণ তেজপাল

তরুণ তেজপাল () (জন্ম: ১৫ মার্চ ১৯৬৩) একজন ভারতীয় সাংবাদিক, প্রকাশক, ঔপন্যাসিক এবং তহলকা পত্রিকার সাবেক এডিটর-ইন -চিফ। ২০১৩ সালের নভেম্বরে, একজন নারী সহকর্মী তার বিরোদ্ধে যৌন হয়রানির অভিযোগ আনলে তিনি ছয় মাসের জন্য তার পদ থেকে সড়ে দাঁড়ান ও ৩০শে নভেম্বর ২০১৩ সালে তিনি গ্রেফতার হন। বর্তমানে জামিনে মুক্ত রয়েছেন।

তথ্যসূত্র

বহিঃসংযোগ
 Tarun Tejpal, website 
 Tehelka magazine, website
 Tehelka (Hindi), website
 Sleaze, senseless greed and dirty heroes
 The Rediff Interview/ Tarun Tejpal at ''Rediff.com, 2001.

১৯৬৩-এ জন্ম
ভারতীয় সাংবাদিক
২০শ শতাব্দীর ভারতীয় ঔপন্যাসিক
২০শ শতাব্দীর ভারতীয় সাংবাদিক
ভারতীয় ম্যাগাজিন সম্পাদক
জীবিত ব্যক্তি
ভারতীয় প্রকাশক (ব্যক্তি)
ভারতের ইংরেজি ভাষার লেখক
ভারতীয় পুরুষ ঔপন্যাসিক
ভারতীয় কর্মী সাংবাদিক
ভারতীয় বন্দী ও আটক
জলন্ধরের ব্যক্তি
পাঞ্জাব, ভারতের ব্যবসায়ী
ভারতীয় পুরুষ সাংবাদিক
পাঞ্জাব, ভারতের সাংবাদিক
২১শ শতাব্দীর ভারতীয় সাংবাদিক